vyžaduje inštalácie vykurovacích izolačných skiel thermoglass  do rámov nejakú ich úpravu?
áno, úprava sériových rámov je nutná, a spočíva v nutnosti pretiahnuť elektrický vodič vedúci z vykurovacích izolačných skiel thermoglass ako rámom okenného krídla, tak okenným rámom a vyvedenie vodiča von z okenného rámu. ďalej je potrebné "pancierovou" chráničkou riešiť ochranu vodiča medzi rámom krídla a okenným rámom. v prípade hliníkových a plastových rámov je táto úprava vykonaná napr. výrobcom, dodávateľom okien pri ich výrobe. pri osadení vykurovacích izolačných skiel thermoglass do drevených rámov, možno úpravu rámu riešiť buď priamo u ich výrobcu, prípadne možno izolačné sklá osadzovať až na mieste montáže okien a rámy možno jednoducho upraviť na mieste montáže, teda v samotnom objekte.
montáž okien je vykonávaná ich výrobcom, rovnako tak je výrobcom okien vykonávaná inštalácia vykurovacích skiel thermoglass do rámov. výrobcovia a dodávatelia okien a skiel sú našimi technikmi zaškolení a majú potrebné skúsenosti na to, aby montáž vykonali v bezchybnej kvalite. na mieste montáže okien do obvodovej konštrukcie je prítomný náš pracovník, ktorý v prípade potreby vykoná zapojenia elektrických vodičov z okien do elektrickej siete v objekte a následne prípadne vykoná konfiguráciu termostatov alebo riadiaceho systému.